Υπουργείο Γεωργίας, Εμπορίου και Βιομηχανίας

Το Υπουργείο Γεωργίας, Εμπορίου και Βιομηχανίας συστάθηκε στις 28 Απριλίου 1910 με τον Νόμο 3724ΦΕΚ Α159/04.05.1910, Περί συστάσεως Υπουργείο Γεωργίας, Εμπορίου και Βιομηχανίας, Νόμος ΓΨΚΔ΄ (υπ. αριθ. 3724) με κύριες αρμοδιότητες τη σύσταση, οργάνωση και διοίκηση Γεωργικών Σταθμών, προτύπων Αγροκηπίων ειδικών Ζωοτεχνικών, Οινοποιητικών, Ελαιοκομικών, Γαλακτοκομικών και Υδατοκομικών Σταθμών και Γεωργικών Χημικών Εργοστάσιων, την φροντίδα περί Σύστασης Γεωργικών Επιμελητηρίων, την Αγροτική Αστυνομία (δραγάτες) και την Αστυνομία των φυτικών ασθενειών την Αστυνομία των Επιζωοτικών και την Κτηνιατρική Υπηρεσία του Κράτους και την εποπτεία και συντήρηση δενδροστοιχιών και κήπων.Ισχύουσα υγειονομική κτηνιατρική νομοθεσία, Π. Α. Καρβουνάρης, Δελτίον της Ελληνικής Κτηνιατρικής Εταιρείας, 6(3), 843-855, 1955

Το Υπουργείο είχε έξη τμήματα:
Τμήμα Α΄: Γεωργίας
Τμήμα Β΄: Δασών
Τμήμα Γ΄: Εμπορίου και Βιομηχανίας
Τμήμα Δ΄: Μεταλλείων
Τμήμα Ε΄: Στατιστικής
Τμήμα ΣΤ΄: Ειδικού Λογιστηρίου

Μέσα στο Τμήμα Γεωργίας συστάθηκαν τρεις επιθεωρήσεις (Γεωργίας, Φυτικής Υπηρεσίας, Αμπελουργικής και Φυλλοξηρικής).

Για πρώτη φορά εισήχθηκε ο θεσμός του «Νομογεωπόνου» και των «ειδικών» και μετατράπηκαν οι Γεωργικοί σταθμοί (εκτός από 4) σε Αγροκήπια. Εφόσον δεν λειτουργούσαν οι σταθμοί, προβλέφθηκε η ίδρυσή τους με πρωτοβουλία και δαπάνη των Δήμων, Κοινοτήτων Νομών, Σωματείων, με κρατικούς Γεωπόνους) (μέχρις ενός κατά επαρχία) και αφού δεν λειτουργούσε σ' αυτή Κρατικός Σταθμός, Αγροκήπιο ή Σχολή.

Στις 20 Ιουνίου 1911 το Υπουργείο μετονομάστηκε σε Υπουργείο Εθνικής ΟικονομίαςΦΕΚ 150 - 21.06.1911, Περί τροποποιήσεως και συμπληρώσεως του νόμου ΓΨΚΔ' (υπ. αριθ. 3724) Περί συστάσεως Υπουργείο Γεωργίας, Εμπορίου και Βιομηχανίας, νόμο; ΓΨΣΤΗ΄ (υπ. αριθ. 3798).

Στις 30 Ιανουαρίου 1926 το υπουργείο ανασυστάθηκε από την δικτατορική Κυβέρνηση Θεόδωρου Πάγκαλου 1925 ΦΕΚ 35 - 30.01.1926, Περί προσαρτήσεως των υπηρεσιών του κατηργηθέντος Υπουργείου Εθνικής Οικονομίας εις άλλα υπουργεία και παρέμεινε μέχρι τις 6 Σεπτεμβρίου 1926, οπότε καταργήθηκε και πάλι από την επαναστατική Κυβέρνηση Γεωργίου Κονδύλη 1926, όταν ανασυστάθηκε το Υπουργείο Εθνικής ΟικονομίαςΦΕΚ 294 - 05.09.1926, Περί ανασυστάσεως του Υπουργείου Εθνικής Οικονομίας.

Υπουργός Γεωργίας, Εμπορίου και Βιομηχανίας
 Όνομα  Έναρξη Θητείας  Λήξη Θητείας  Κυβέρνηση  Σημειώσεις Εμμανουήλ Μπενάκης  28 Απριλίου 1910Σύσταση του Υπουργείου Γεωργίας, Εμπορίου και Βιομηχανίας  20 Ιουνίου 1911Μετονομασία σε Υπουργείο Εθνικής Οικονομίας  Κυβέρνηση Ελευθερίου Βενιζέλου 1910   - - - -Κωνσταντίνος Σταμούλης30 Ιανουαρίου 1926

Επανασύσταση μετά την κατάργηση του Υπουργείου Εθνικής Οικονομίας6 Μαρτίου 1926Κυβέρνηση Θεόδωρου Πάγκαλου 1925Γεώργιος Χαριτάκης6 Μαρτίου 192619 Ιουλίου 1926Κυβέρνηση Θεόδωρου Πάγκαλου 1925Γεώργιος Χαριτάκης19 Ιουλίου 192626 Αυγούστου 1926Κυβέρνηση Αθανασίου Ευταξία 1926Λουκάς Νάκος26 Αυγούστου 19266 Σεπτεμβρίου 1926Κυβέρνηση Γεωργίου Κονδύλη 1926

Αναφορές

Κατηγορία:Υπουργείο Γεωργίας, Εμπορίου και Βιομηχανίας